LIETUVOS RESPUBLIKOS SPECIALIŲJŲ TYRIMŲ TARNYBA

Lietuvos Respublikos ūkio ministerijai Lietuvos Respublikos vidaus reikalų ministerijai Susipažinti Lietuvos Respublikos Vyriausybės kanceliarijai E. pristatymo informacinė sistema Lietuvos Respublikos Seimo Antikorupcijos komisijai El. paštas priim@lrs.lt Lietuvos Respublikos Seimo Valstybės valdymo ir savivaldybių komitetui El. paštas priim@lrs.lt

ANTIKORUPCINIO VERTINIMO IŠVADA

DĖL VADOVAUJANČIŲ ASMENŲ NEPRIEKAIŠTINGOS REPUTACIJOS IR ATLEIDIMO NUO BAUDŽIAMOSIOS ATSAKOMYBĖS Ar bausmės

2018 m. spalio 24 d. Nr. 4-01-8489

Vadovaudamiesi Lietuvos Respublikos korupcijos prevencijos įstatymo 8 straipsnio nuostatomis, savo iniciatyva atlikome šių teisės aktų nuostatų antikorupcinį vertinimą:

Lietuvos Respublikos valstybės ir savivaldybės įmonių įstatymo 11 straipsnio 5 dalies.

Lietuvos Respublikos akcinių bendrovių įstatymo 37 straipsnio 2 dalies.

Lietuvos Respublikos viešųjų įstaigų įstatymo 9 straipsnio 4 dalies.

Atliekant antikorupcinį vertinimą nustatyta, kad:

- pagal Valstybės ir savivaldybės įmonių įstatymo 11 straipsnio 5 dalį, asmuo negali būti įmonės vadovu, jeigu:

1) įstatymų nustatyta tvarka yra pripažintas kaltu dėl sunkaus ar labai sunkaus nusikaltimo padarymo ir turi neišnykusį ar nepanaikintą teistumą,

2) įstatymų nustatyta tvarka yra pripažintas kaltu dėl nusikaltimo valstybės tarnybai ir viešiesiems interesams ar korupcinio pobūdžio nusikaltimo padarymo ir turi neišnykusį ar nepanaikintą teistumą,

3) įstatymų nustatyta tvarka yra pripažintas kaltu dėl baudžiamojo nusižengimo valstybės tarnybai ir viešiesiems interesams ar korupcinio pobūdžio baudžiamojo nusižengimo padarymo ir nuo apkaltinamojo nuosprendžio įsiteisėjimo dienos nepraėjo 3 metai,

4) įstatymų nustatyta tvarka yra pripažintas kaltu dėl nusikaltimų, kuriais padaryta turtinė žala valstybei, ir turi neišnykusį ar nepanaikintą teistumą;

- pagal Lietuvos Respublikos akcinių bendrovių įstatymo 37 straipsnio 2 dalį, bendrovės vadovu negali būti asmuo, kuris pagal teisės aktus neturi teisės eiti tokių pareigų.

Pažymėtina, kad Lietuvos Respublikos viešųjų įstaigų įstatyme nenustatyti jokie konkretūs nepriekaištingos reputacijos reikalavimai viešosios įstaigos, kurios savininkė arba dalininkė yra valstybė ar savivaldybė, vadovui.

Atlikę teisės aktų nuostatų, susijusių su vadovaujančių asmenų nepriekaištinga reputacija, antikorupcinį vertinimą, nustatėme korupcijos rizikos veiksnių1 Prieiga internete, pvz.: https://www.stt.lt/lt/naujienos/?cat=1&nid=2691; https://www.stt.lt/lt/naujienos/?cat=1&nid=2843; https://www.stt.lt/lt/naujienos/?cat=1&nid=2821; https://www.stt.lt/lt/naujienos/?cat=1&nid=2840 ir kt. , todėl siekdami, kad valstybės ir savivaldybės įmonėse, bendrovėse, kuriose akcijos ar dalis akcijų, suteikiančių daugiau kaip 1/2 visų balsų šios bendrovės visuotiniame akcininkų susirinkime, priklauso valstybei ar savivaldybei nuosavybės teise, viešosiose įstaigose, kuriose savininkė arba dalininkė yra valstybė ar savivaldybė, vadovavimo pareigas eitų ir svarbias funkcijas vykdytų2 Pvz., veiklos organizavimą bei jos tikslų įgyvendinimą, veiklos ataskaitų parengimą, turto valdymą, naudojimą ir disponavimą ir kt. sąžiningi, lojalūs, patikimi ir korupcijai atsparūs asmenys, taip pat skaidriai ir efektyviai valdytų ir naudotų valstybės ir (ar) savivaldybės biudžeto lėšas, teikiame šias pastabas ir pasiūlymus:

Pagal galiojantį teisinį reguliavimą, valstybės ir savivaldybės įmonių, bendrovių, viešųjų įstaigų vadovai gali būti asmenys, padarę, pvz., korupcinio pobūdžio nusikalstamą veiką, tačiau atleisti nuo baudžiamosios atsakomybės ar bausmės. Lietuvos Respublikos valstybės ir savivaldybės įmonių įstatymo 11 straipsnio 5 dalyje įmonės vadovui nustatyti nepriekaištingos reputacijos kriterijai Lietuvos Respublikos baudžiamajame kodekse nustatytų veikų padarymo atvejais siejami iš esmės tik su asmens turimu teistumo statusu. Taigi, tais atvejais, kai kandidatas į valstybės ar savivaldybės įmonės vadovus teismo nuosprendžiu yra pripažintas padaręs tyčinę nusikalstamą (įskaitant ir korupcinio pobūdžio) veiką ir atleistas nuo baudžiamosios atsakomybės, pagal galiojantį teisinį reguliavimą jis yra laikomas nepriekaištingos reputacijos asmeniu. Toks asmuo galėtų pretenduoti į valstybės ar savivaldybės įmonės vadovus. Mūsų nuomone, asmenys, atleisti nuo baudžiamosios atsakomybės ar nuo bausmės už tyčinių nusikalstamų veikų (ypač už korupcinio pobūdžio) padarymą, negali būti laikomi nepriekaištingos reputacijos3 Specialiųjų tyrimų tarnyba į šį nepriekaištingos reputacijos aspektą buvo atkreipusi dėmesį ankstesniuose antikorupciniuose vertinimuose, prieiga internete: https://e-seimas.lrs.lt/portal/legalAct/lt/TAK/b45eb512b5af11e8aa33fe8f0fea665f?positionInSearchResults=0&searchModelUUID=60bfae99-4d40-493d-808b-6e60f426710b; https://e-seimas.lrs.lt/portal/legalAct/lt/TAK/01c25f81b3ce11e7a77dfe6f10eee80f?positionInSearchResults=0&searchModelUUID=9923a8f7-fb09-45d0-9047-4123da9602c4; https://e-seimas.lrs.lt/portal/legalAct/lt/TAK/de658fc023ff11e79f4996496b137f39?positionInSearchResults=2&searchModelUUID=9923a8f7-fb09-45d0-9047-4123da9602c4; https://e-seimas.lrs.lt/portal/legalAct/lt/TAK/9c6788e0aa2d11e68987e8320e9a5185?positionInSearchResults=4&searchModelUUID=9923a8f7-fb09-45d0-9047-4123da9602c4; https://e-seimas.lrs.lt/portal/legalAct/lt/TAK/6a978340e7b811e3a27afdb34a98ad7e?positionInSearchResults=14&searchModelUUID=9923a8f7-fb09-45d0-9047-4123da9602c4. , nes atleidžiant asmenį nuo baudžiamosios atsakomybės yra laikoma, kad asmuo padarė nusikalstamą veiką, t. y. buvo įrodyti visi padarytos nusikalstamos veikos požymiai, o atleidžiant nuo bausmės (pvz., amnestijos ar malonės atveju) asmeniui būna ir paskirta bausmė (turimas teistumas). Taigi, mūsų nuomone, asmuo, padaręs tyčinę nusikalstamą veiką (ypač korupcinio pobūdžio) ir atleistas nuo baudžiamosios atsakomybės ar bausmės, tačiau tam tikrą laiką po atitinkamo sprendimo priėmimo negalėtų būti laikomas nepriekaištingos reputacijos ir eiti vadovavimo pareigas minėtose įmonėse, bendrovėse, viešosiose įstaigose.

Siekdami užtikrinti, kad svarbias pareigas eitų sąžiningi ir korupcijai atsparūs asmenys, skaidriai bei efektyviai naudotų valstybės ir (ar) savivaldybės biudžeto lėšas, siūlome pasinaudojant Lietuvos Respublikos notariato įstatymo 3 straipsnio ar Lietuvos Respublikos advokatūros įstatymo 8 straipsnio nuostatomis4 Taip pat Lietuvos Respublikos teismo ekspertizės įstatymo Nr. IX-1161 pakeitimo įstatymo projekto Nr. XIIIP-2650 ar Lietuvos Respublikos antstolių įstatymo Nr. IX-876 5 ir 21 straipsnių pakeitimo įstatymo projekto Nr. XIIIP-2537 nuostatomis. papildyti Lietuvos Respublikos valstybės ir savivaldybės įmonių įstatymo 11 straipsnio 5 dalį, Lietuvos Respublikos akcinių bendrovių įstatymo 37 straipsnio 2 dalį arba 371 straipsnį, taip pat Lietuvos Respublikos viešųjų įstaigų įstatymo 9 straipsnio 4 dalį aukščiau aptartais nepriekaištingos reputacijos reikalavimais.

Vienodi nepriekaištingos reputacijos reikalavimai turėtų būti taikomi:

valstybės ir savivaldybių įmonių vadovams;

bendrovių, kurių akcijos ar dalis akcijų, suteikiančių daugiau kaip 1/2 visų balsų šios bendrovės visuotiniame akcininkų susirinkime, priklauso valstybei ar savivaldybei nuosavybės teise, taip pat jų dukterinių įmonių vadovams;

viešųjų įstaigų, kurių savininkė arba dalininkė yra valstybė arba savivaldybė, vadovams.

Atsižvelgiant į tai, kad informacijos viešumas užtikrina atsparumą korupcijai, didina visuomenės pasitikėjimą viešuoju sektoriumi, viešojo sektoriaus atskaitomybę, užtikrina tarptautinius atvirų duomenų principus5 Prieiga internete: http://www.g20.utoronto.ca/2015/G20-Anti-Corruption-Open-Data-Principles.pdf. , ir siekiant įgyvendinti Nacionalinės kovos su korupcija programos 2015-2025 m. siekį – sudaryti geresnes galimybes visuomenės kontrolei6 Prieiga internete: http://www3.lrs.lt/pls/inter3/dokpaieska.showdoc_l?p_id=1016244&p_tr2=2. , siūlytina svarstyti galimybę Lietuvos Respublikos valstybės ir savivaldybės įmonių įstatyme, Lietuvos Respublikos akcinių bendrovių įstatyme7 Dėl pretendentų į tų bendrovių, kurių akcijos ar dalis akcijų, suteikiančių daugiau kaip 1/2 visų balsų šios bendrovės visuotiniame akcininkų susirinkime, priklauso valstybei ar savivaldybei nuosavybės teise, taip pat jų dukterinių įmonių vadovus. , Lietuvos Respublikos viešųjų įstaigų įstatyme8 Dėl pretendentų į tų viešųjų įstaigų, kurių savininkė arba dalininkė yra valstybė arba savivaldybė, vadovus. , taip pat kituose įstatymuose, reguliuojančiuose viešojo sektoriaus vadovams keliamus reikalavimus9 Minėta ankstesniame antikorupciniame vertinime, prieiga internete: https://e-seimas.lrs.lt/portal/legalAct/lt/TAK/b45eb512b5af11e8aa33fe8f0fea665f?positionInSearchResults=0&searchModelUUID=60bfae99-4d40-493d-808b-6e60f426710b, pvz., biudžetinių įstaigų, sveikatos priežiūros įstaigų vadovams ir kt. , nustatyti pareigą savo interneto svetainėse viešinti atrankos į vadovų pareigas procesą ir jos rezultatus, kiek tai neprieštarauja asmens duomenų apsaugai, pvz., kandidatų į vadovus skaičių (kiek asmenų pretenduoja (pretendavo) į vadovo pareigas) ir pan.

Prašome Lietuvos Respublikos ūkio ministerijos per 2 mėnesius nuo antikorupcinio vertinimo išvados gavimo dienos informuoti Lietuvos Respublikos specialiųjų tyrimų tarnybą, kaip atsižvelgta ar numatoma atsižvelgti į šioje antikorupcinio vertinimo išvadoje pateiktus pasiūlymus10 Pateikti motyvuotą informaciją dėl kiekvienos pastabos ir pasiūlymo pagal lentelę, prieiga internete: http://www.stt.lt/documents/ivertinti_teises_aktai_2018/Pazyma_galutine.docx. .

Lietuvos Respublikos vidaus reikalų ministerijos prašome pateikti nuomonę dėl galimybės tobulinti nuo 2019 m. sausio 1 d. įsigaliosiančio Lietuvos Respublikos valstybės tarnybos įstatymo 4 straipsnio nuostatas pagal ankstesnį Lietuvos Respublikos specialiųjų tyrimų tarnybos antikorupcinį vertinimą11 https://e-seimas.lrs.lt/portal/legalAct/lt/TAK/b45eb512b5af11e8aa33fe8f0fea665f?positionInSearchResults=0&searchModelUUID=60bfae99-4d40-493d-808b-6e60f426710b. . Atsakymus prašome paskelbti per Lietuvos Respublikos Seimo teisės aktų informacinę sistemą ir susieti su šia antikorupcinio vertinimo išvada.

Direktorius	Žydrūnas Bartkus

Giedrius Būdvytis, tel. (8 706) 63 354, el. p. giedrius.budvytis@stt.lt